ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ১ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৩ মে, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ১ লক্ষ ৬৮ হাজার ১৪০টি টিকার ডোজ হাতে রয়েছে।
CG/SS/NS
(Visitor Counter : 62
প্রধানমন্ত্রীরদপ্তর
প্রধানমন্ত্রী দূষণমুক্ত পৃথিবী গড়ে তোলার জন্য তাঁর অঙ্গিকার পুণর্ব্যক্ত করলেন
নয়া দিল্লি , ৫ জুন ২০১৯
প্রধানমন্ত্রী শ্রী নরেন্দ্র মোদী আজ বিশ্ব পরিবেশ দিবস উপলক্ষে পৃথিবীকে দূষণমুক্ত করার লক্ষে তাঁর অঙ্গিকার পুণর্ব্যক্ত করেছেন।
প্রধানমন্ত্রী তাঁর বার্তায় বলেন “ আমাদের গ্রহ এবং পরিবেশ আমরা যত্ন সহকারে লালন করার জন্য ব্রতি হব। আজ বিশ্ব পরিবেশ দিবসে, আমরা পৃথিবীকে দূষণমুক্ত করার জন্য আবার-ও অঙ্গিকারবদ্ধ হচ্ছি। প্রকৃতির সঙ্গে মিলেমিশে থাকলেই আমরা এক সুন্দর ভবিষ্যৎ পেতে পারি।“
SSS/CB
(Visitor Counter : 96
কৃষিমন্ত্রক
দেশে জৈব পদ্ধতিতে চাষ
নয়াদিল্লি, ১৮ সেপ্টেম্বর, ২০২0
দেশে জৈব চাষকে উৎসাহ দিতে বিভিন্ন কর্মসূচি গ্রহণ করা হয়েছে।
১) পরম্পরাগত কৃষি বিকাশ যোজনা  – কৃষকদের জৈব চাষের ক্ষেত্রে শংসাপত্র প্রদান, প্রশিক্ষণ, বাজারজাতকরণে এর মাধ্যমে সাহায্য করা হয়। এই প্রকল্পে ক্লাস্টার গঠন করে জৈব চাষে উৎসাহ দেওয়া হয়। তিন বছর ধরে কৃষকদের মোট ৫০ হাজার টাকা হেক্টর পিছু সাহায্য করা হয়। এর মধ্যে ৬২ শতাংশ অর্থ জৈব চাষে উৎসাহের জন্য দেওয়া হয়।
২) মিশন অর্গানিক ভ্যালু চেন ডেভেলপমেন্ট ফর নর্থ-ইস্টার্ন রিজিয়ন  – উত্তর-পূর্ব ভারতের কৃষি পণ্য উৎপাদনকারী সংস্থাগুলির মাধ্যমে জৈব চাষে উৎসাহ দেওয়াই এর লক্ষ্য। উৎপাদিত ফসল বিদেশে রপ্তানিতে উৎসাহ দেওয়াও এই কর্মসূচির আরেকটি উদ্দেশ্য। কৃষকদের তিন বছরে হেক্টর পিছু ২৫ হাজার টাকা সাহায্য দেওয়া হয়। এই অর্থ তাঁরা জৈব সার কিনতে ব্যবহার করেন। এই প্রকল্পের আওতায় কৃষি পণ্য উৎপাদনকারী সংস্থা তৈরি, ফসল গুদামজাত করার পরিকাঠামো তৈরির জন্য ২ কোটি টাকা পর্যন্ত সাহায্যের ব্যবস্থা রয়েছে।
৩) মাটির স্বাস্থ্য পরীক্ষা কর্মসূচির আওতায় ক্যাপিটাল ইনভেস্টমেন্ট সাবসিডি স্কিম  – রাজ্য সরকারগুলি এবং বিভিন্ন সরকারি সংস্থা বৈদ্যুতিন প্রক্রিয়ায় ফলমূল ও শাকসব্জির বর্জ্য থেকে সার তৈরির উদ্যোগ নিলে তাঁদের ১০০ শতাংশ সাহায্য করা হয়। এক্ষেত্রে উৎপাদনকারী সংস্থাকে প্রতি বছর ৩ হাজার টিপিএ সার বা ১৯০ লক্ষ টাকা ইউনিট প্রতি উৎপাদন ক্ষমতা থাকতে হবে। যেসব বেসরকারি সংস্থা ৬৩ লক্ষ টাকা পর্যন্ত বিনিয়োগ করতে পারবেন, তাঁদের এই পরিকাঠামো তৈরিতে ৩৩ শতাংশ সাহায্য করা হবে।
৪) ন্যাশনাল মিশন অন অয়েল সীড অ্যান্ড অয়েল পাম – এক্ষেত্রে হেক্টর পিছু ৩০০ টাকা করে অর্থ ব্যয়ের জন্য ৫০ শতাংশ ভর্তুকি দেওয়া হবে। এই অর্থ বিভিন্ন জৈব সার, রিজোবিয়াম কালচার, মাটিতে ফসফেট উৎপাদনকারী ব্যাকটেরিয়া চাষ, অ্যাজ্যাটোব্যাক্টরের জন্য ব্যয় করতে হবে।
৫) জাতীয় খাদ্য নিরাপত্তা মিশন – জৈব সার ব্যবহারে উৎসাহ দিতে হেক্টর পিছু ৩০০ টাকা খরচ করলে তাতে ৫০ শতাংশ ভর্তুকি পাওয়া যায়।
কৃষি জমিতে জৈব পদ্ধতিতে চাষ ক্রমশ বাড়ছে। ২০১৪ সালে যেখানে ১১ লক্ষ ৮৩ হাজার হেক্টর জমিতে জৈব চাষ হ’ত, সেখানে ২০২০-তে তা বৃদ্ধি পেয়ে হয়েছে ২৯ লক্ষ ১৭ হাজার হেক্টর। সচেতনতামূলক কর্মসূচি, ফসল তোলার পর নানা পরিকাঠামো, জৈব পদ্ধতিতে উৎপাদিত ফসলের ভালো দাম পাওয়ার কারণেই কৃষকরা এই ব্যবস্থায় উৎসাহিত হচ্ছেন। আন্তর্জাতিক সংস্থাগুলি থেকে প্রাপ্ত্য তথ্যানুযায়ী ২০২০ সালের হিসাবে ভারত কৃষি জমির নিরিখে জৈব চাষের ক্ষেত্রে নবম স্থান দখল করেছে। চীন এই তালিকায় তৃতীয়, মার্কিন যুক্তরাষ্ট্র সপ্তম এবং ব্রাজিল দ্বাদশ স্থানে রয়েছে। ভারতীয় প্রাকৃতিক কৃষি পদ্ধতি কর্মসূচির মাধ্যমে রাসায়নিক পদার্থ প্রয়োগ না করে প্রাকৃতিক পদ্ধতিতে কৃষি কাজে উৎসাহ দেওয়া হচ্ছে। অন্ধ্রপ্রদেশে জৈব পদ্ধতিতে চাষ করলে হেক্টর পিছু ১ লক্ষ টাকা এবং কেরলে হেক্টর পিছু ৮০ হাজার টাকা সাহায্য করা হয়। কৃষকদের বিভিন্ন সংস্থা, রাজ্যের প্রতিষ্ঠানগুলি সহ কৃষি কাজে ঋণদাতা সংস্থাগুলি উৎপাদিত ফসলের সংরক্ষণের জন্য পরিকাঠামো তৈরিতে আত্মনির্ভর ভারত অভিযানের আওতায় ১ লক্ষ কোটি টাকার কৃষি পরিকাঠামো তহবিল থেকে সাহায্য পেতে পারে।
রাজ্যসভায় আজ এক প্রশ্নের লিখিত জবাবে এই তথ্য দেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/CB/SB
(Visitor Counter : 733
প্রধানমন্ত্রীরদপ্তর
ত্রিপুরায় ডাঃ মাণিক সাহা এবং অন্য মন্ত্রীদের শপথ গ্রহণ উপলক্ষে অভিনন্দন প্রধানমন্ত্রীর
নয়াদিল্লি, ০৮ মার্চ, ২০২৩
প্রধানমন্ত্রী শ্রী নরেন্দ্র মোদী, ত্রিপুরার মুখ্যমন্ত্রী পদে শপথ নেওয়ায় ডাঃ মাণিক সাহাকে অভিনন্দন জানিয়েছেন। রাজ্যে আজ অন্য যে মন্ত্রীরা শপথ নিয়েছেন তাঁদেরকেও অভিনন্দন জানান প্রধানমন্ত্রী। শপথ গ্রহণ অনুষ্ঠানে উপস্থিত ছিলেন প্রধানমন্ত্রী মোদী।
প্রধানমন্ত্রী এক ট্যুইটে বলেন, “ডাঃ মাণিক সাহাজী এবং আজ শপথ নেওয়া সকলকে অভিনন্দন। ত্রিপুরার জনগণ আরও একবার যে রায় দিয়েছেন, তা পূরণ করতে ও রাজ্যের উন্নয়নে এই দল কাজ করবে বলে আশা করি। তাঁদের প্রচেষ্টার জন্য আমার শুভেচ্ছা রইল। @DrManikSaha2"
PG/PM/SB
(
অর্থমন্ত্রক
প্রধানমন্ত্রী গরীব কল্যাণ প্যাকেজের আওতায় এপর্যন্ত কাজের খতিয়ান
নতুনদিল্লি, ৩ জুন, ২০২০
প্রধানমন্ত্রী গরীব কল্যাণ প্যাকেজের আওতায় কেন্দ্রীয় সরকার বিনামূল্যে খাদ্য শস্য বিতরন ছাড়াও মহিলা, দরিদ্র প্রবীণ নাগরিক ও কৃষকদের নগদ অর্থ দিচ্ছে। এই প্যাকেজের মোট পরিমাণ ১লক্ষ ৭০ হাজার কোটি টাকা। এই প্রকল্প দ্রুত বাস্তবায়নের জন্য কেন্দ্র এবং রাজ্য সরকারগুলি নজরদারী চালাচ্ছে। প্রধানমন্ত্রী গরীব কল্যাণ প্যাকেজের  আওতায় ৫৩,২৪৮ কোটি টাকা প্রায় ৪২কোটি দরিদ্র মানুষ পেয়েছেন। পিএমজিকেপি-র এ পর্যন্ত কাজের খতিয়ানঃ-
• পিএম-কিষাণ প্রকল্পে প্রথম কিস্তির মোট ১৬,৩৯৪ কোটি টাকা ৮ কোটি ১৯ লক্ষ সুবিধেভোগীর কাছে পৌঁছেছে।
• ২০ কোটি ৫ লক্ষ মহিলা জন ধন অ্যাকাউন্ট হোল্ডারের  কাছে প্রথম কিস্তিতে মোট ১০,০২৯ কোটি টাকা পাঠানো হয়েছে। দ্বিতীয় কিস্তিতে ১০,৩১৫ কোটি টাকা পাঠানো হয়েছে। ইতিমধ্যেই ৪৭% সুবিধে ভোগী  তাঁদের অর্থ ব্যাঙ্ক থেকে সংগ্রহ করেছেন।
• ২কোটি ৮১ লক্ষ প্রবীণ নাগরিক, বিধবা এবং ভিন্ন ভাবে সক্ষম নাগরিকদের জন্য মোট ২৮১৪ কোটি ৫০ লক্ষ টাকা দুই কিস্তিতে দেওয়া হয়েছে।
• ২ কোটি ৩ লক্ষ নির্মাণ শ্রমিক ৪৩১২কোটি ৮২ লক্ষটাকা আর্থিক সাহায্য পেয়েছেন।
• ৩৬টি রাজ্য ও কেন্দ্রশাসিত অঞ্চল এপ্রিল মাসের জন্য ১ কোটি ১লক্ষ মেট্রিক টন খাদ্য শস্য সংগ্রহ করেছিল। জুন মাসে ১৭টি রাজ্য ও কেন্দ্রশাসিত অঞ্চল ৩লক্ষ ৫৮হাজার মেট্রিক টন খাদ্য শস্য সংগ্রহ করেছে। ১৯ কোটি ৪ লক্ষ সুবিধেভোগীর জন্য ৫.০৬ লক্ষ মেট্রিক টন ডালশস্য বিভিন্ন রাজ্যে পাঠানো হয়েছে।
• পিএমইউওয়াই এর সুবিধেভোগীরা ইতিমধ্যেই ৯কোটি ২৫ লক্ষ সিলিন্ডার বুক করেছেন। এপর্যন্ত ৮ কোটি ৫৮ লক্ষ সিলিন্ডার বিনামূল্যে দেওয়া হয়েছে।
• ইপিএফও-র ১৬লক্ষ ১০হাজার সদস্য অনলাইনে অফেরতযোগ্য অগ্রিম অর্থ ৪৭২৫কোটি টাকা নিয়েছেন।
• বর্তমান অর্থবর্ষে ৪৮ কোটি ১৩ লক্ষ টাকা কর্ম দিবস তৈরি করা হবে রাজ্যগুলিকে ২৮,৭২৯ কোটি টাকা বকেয়া মজুরি মেটানো সহ নানা সামগ্রী সংগ্রহের জন্য অর্থ পাঠানোও হয়েছে।
• ২৪% ইপিএফ এর অর্থ ৫৯ লক্ষ ২৩ হাজার কর্মীর অ্যাকাউন্টে পাঠানো হয়েছে যার পরিমাণ ৮৯৫ কোটি ৯ লক্ষ টাকা ।
(CG/CB
স্বাস্থ্যওপরিবারকল্যাণমন্ত্রক
ভারতে গত সাত মাসে নতুন করে করোনায় আক্রান্তের সংখ্যা সর্বনিম্ন; গত ২৪ ঘন্টায় আক্রান্তের সংখ্যা ১২,৫৮৪ জন
২৫টি রাজ্য / কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ৫ হাজারের কম
ব্রিটেনে ছড়িয়ে পড়া নতুন প্রজাতির কোভিডে দেশে আক্রান্তের সংখ্যা ৯৬; গত ২৪ ঘন্টায় নতুন করে আক্রান্তের খবর নেই
নয়াদিল্লি, ১২ জানুয়ারি, ২০২১
বিশ্ব মহামারীর বিরুদ্ধে লড়াইয়ে ভারত আরও একটি উল্লেখযোগ্য মাইলফলক অর্জন করেছে। দেশে দৈনিক ভিত্তিতে আক্রান্তের সংখ্যা আজ সর্বনিম্ন স্তরে পৌঁছেছে।
দেশে গত ২৪ ঘন্টায় ১২,৫৮৪ জন আক্রান্ত হয়েছেন। প্রায় সাত মাস পর আক্রান্তের সংখ্যা এত নিচে নেমে এসেছে। গত ১৮ জুন একদিনেই আক্রান্তের সংখ্যা ছিল ১২,৮৮১।
কেন্দ্রীয় সরকারের ধারাবাহিক সুপরিকল্পিত এবং অতি সক্রিয় কৌশল গ্রহণের ফলে দৈনিক ভিত্তিতে আক্রান্তের সংখ্যা লাগাতার কমছে। গত ২৪ ঘন্টায় দেশে করোনাজনিত কারণে ১৬৭ জনের মৃত্যু হয়েছে। দেশে আজ করোনায় আক্রান্তের সংখ্যা দাঁড়িয়েছে ২ লক্ষ ১৬ হাজার ৫৫৮। মোট আক্রান্তের সংখ্যার তুলনায় সুস্পষ্টভাবে আক্রান্তের সংখ্যা কেবল ২.০৭ শতাংশ। গত ২৪ ঘন্টায় সুস্পষ্টভাবে করোনায় আক্রান্তের সংখ্যা আরও ৫,৯৬৮টি কমেছে।
দেশে ২৫টি রাজ্য ও কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ৫ হাজারের কম।
নমুনা পরিকাঠামো ক্ষেত্রে লাগাতার অগ্রগতির ফলে আক্রান্তের হার ক্রমশ কমছে। ভারতে সাপ্তাহিক ভিত্তিতে আক্রান্তের হার ২.০৬ শতাংশ। এমনকি, ২২টি রাজ্য ও কেন্দ্রশাসিত অঞ্চলে সাপ্তাহিক আক্রান্তের হার জাতীয় গড়ের তুলনায় কম।
দেশে আজ সুস্থতার সংখ্যা ১ কোটি ১ লক্ষ ১১ হাজার ২৯৪ হয়েছে। এর ফলে সুস্থতার হার বেড়ে হয়েছে ৯৬.৪৯ শতাংশ। অন্যদিকে, সুস্থতার সংখ্যা এবং সুস্পষ্টভাবে আক্রান্তের সংখ্যার মধ্যে ফারাক বেড়ে হয়েছে ৯৮ লক্ষ ৯৪ হাজার ৭৩৬।
দেশে গত ২৪ ঘন্টায় ১৮,৩৮৫ জন সুস্থ হয়েছেন। এর মধ্যে ৮০.৫০ শতাংশই সুস্থ হয়েছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৪,২৮৬ জন সুস্থ হয়েছেন। কেরলে সুস্থ হয়েছেন ৩,৯২২ জন। অন্যদিকে ছত্তিশগড়ে গত ২৪ ঘন্টায় আরোগ্য লাভ করেছেন ১,২৫৫ জন।
দেশে গত ২৪ ঘন্টায় নতুন করে আক্রান্তদের ৭০.০৮ শতাংশই সাতটি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৩,১১০ জন আক্রান্ত হয়েছেন। মহারাষ্ট্রে আক্রান্তের সংখ্যা ২,৪৩৮। ছত্তিশগড়ে আক্রান্ত হয়েছেন ৮৫৩।
দেশে গত ২৪ ঘন্টায় করোনাজনিত কারণে ১৬৭ জনের মৃত্যু হয়েছে। এর মধ্যে ৬২.২৮ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্রে সর্বাধিক ৪০ জনের মৃত্যু হয়েছে। কেরলে মারা গেছেন ২০ জন এবং পশ্চিমবঙ্গে মৃত্যু হয়েছে ১৬ জনের।
ব্রিটেনে ছড়িয়ে পড়া নতুন প্রজাতির করোনায় দেশে আজ পর্যন্ত আক্রান্তের সংখ্যা ৯৬। তবে গত ২৪ ঘন্টায় নতুন প্রজাতির এই ভাইরাসে আক্রান্তের কোনও খবর নেই।
প্রধানমন্ত্রীরদপ্তর
‘পরীক্ষা পে চর্চা ২০২১’ অনুষ্ঠানে প্রধানমন্ত্রী ছাত্রছাত্রী, শিক্ষক-শিক্ষিকা ও অভিভাবকদের সঙ্গে মতবিনিময় করবেন
নয়াদিল্লী, ১৮ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী পরীক্ষা পে চর্চা ২০২১ অনুষ্ঠানে সারা বিশ্ব থেকে ছাত্রছাত্রী, শিক্ষক-শিক্ষিকা ও অভিভাবকদের সঙ্গে অনলাইনে মতবিনিময় করবেন।
একগুচ্ছ ট্যুইটে প্রধানমন্ত্রী বলেছেন, ‘আমাদের সাহসী পরীক্ষাপ্রার্থী যোদ্ধারা প্রস্তুত হচ্ছে। একইভাবে, পরীক্ষা পে চর্চা ২০২১ অনুষ্ঠান আবার হতে চলেছে। তবে এবার এই অনুষ্ঠান হবে পুরোপুরি অনলাইনে। অনুষ্ঠানে সারা বিশ্বথেকে ছাত্রছাত্রীরা অংশগ্রহণ করতে পারবেন। তাই আসুন আমরা হাসিমুখে চাপমুক্ত হয়ে পরীক্ষায় বসি।
প্রত্যেক বারের মতো এবারও ব্যাপক জনপ্রিয়তার দরুণ পরীক্ষা পে চর্চা ২০২১ অনুষ্ঠানে অভিভাবক ও শিক্ষক-শিক্ষিকারাও অংশগ্রহণ করতে পারবেন। বিভিন্ন গুরুত্বপূর্ণ বিষয় নিয়ে মজার ছলে কিন্তু মনযোগ সহকারে আলোচনা হবে। আমি আমার ছাত্রছাত্রী বন্ধু, তাদের পিতা-মাতা এবং কঠোর পরিশ্রমী শিক্ষক-শিক্ষিকাদের আরও বেশি সংখ্যায় এই অনুষ্ঠানে অংশগ্রহণের আবেদন জানাই।’
উল্লেখ করা যেতে পারে পরীক্ষা পে চর্চা অনুষ্ঠানের প্রথম সংস্করণ ২০১৮র ১৬ই ফেব্রুয়ারি নতুন দিল্লীতে তালকাটোরা স্টেডিয়ামে অনুষ্ঠিত হয়। দ্বিতীয় সংস্করণও ২০১৯এর ২৯শে জানুয়ারি নতুন দিল্লীতে তালকাটোরা স্টেডিয়ামে আয়োজিত হয়, যেখানে বিদ্যালয় ও কলেজ পড়ুয়ারা প্রধানমন্ত্রীর সঙ্গে সরাসরি মতবিনিময় করেন। পরীক্ষা পে চর্চা অনুষ্ঠানের তৃতীয় সংস্করণ ২০২০র ২০ জানুয়ারি নতুন দিল্লীতে তালকাটোরা স্টেডিয়ামে আয়োজন করা হয়।
স্বরাষ্ট্র মন্ত্রক
জাতীয় শিক্ষা নীতি ২০২০-কে স্বাগত জানিয়েছেন কেন্দ্রীয় স্বরাষ্ট্র মন্ত্রী
গত ৩৪ বছরে ভারতে এ ধরনের ভবিষ্যতমুখী শিক্ষা নীতির আশু প্রয়োজনীয় দেখা দিয়েছিল; এই ঐতিহাসিক সিদ্ধান্তের জন্য প্রধানমন্ত্রী ও মানবসম্পদ উন্নয়ন মন্ত্রীকে কৃতজ্ঞতা জানাই – শ্রী অমিত শাহ
নয়াদিল্লি, ২৯ জুলাই, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ জাতীয় শিক্ষা নীতি ২০২০-কে স্বাগত জানিয়েছেন। এক ট্যুইটে স্বরাষ্ট্র মন্ত্রী বলেছেন, শিক্ষা যে কোনও জাতির ভিত্তি এবং গত ৩৪ বছর ধরে ভারতে এ ধরনের ভবিষ্যতমুখী নীতি গ্রহণের আশু প্রয়োজনীয়তা দেখা দিয়েছিল। ঐতিহাসিক এই সিদ্ধান্ত গ্রহণের জন্য আমি প্রধানমন্ত্রী এবং কেন্দ্রীয় মানবসম্পদ উন্নয়ন মন্ত্রীকে আমার কৃতজ্ঞতা জানাই। ঐতিহাসিক এই সিদ্ধান্ত এক নতুন ভারত গঠনে অকল্পনীয় ভূমিকা পালন করবে।
শ্রী শাহ আরও বলেন, ভারতীয় শিক্ষা ব্যবস্থায় আজ প্রকৃত পক্ষেই এক ঐতিহাসিক দিন। প্রধানমন্ত্রী শ্রী নরেন্দ্র মোদীর বিচক্ষণ নেতৃত্বে কেন্দ্রীয় মন্ত্রিসভা আজ একবিংশ শতাব্দীর জাতীয় শিক্ষা নীতি ২০২০-তে অনুমোদন দিয়েছে। মন্ত্রিসভার এই সিদ্ধান্ত বিদ্যালয় ও উচ্চ শিক্ষা ক্ষেত্রে বহু প্রত্যাশিত ঐতিহাসিক সংস্কার-সাধনে সক্ষম হবে।
ট্যুইটে স্বরাষ্ট্র মন্ত্রী আরও বলেন, বিশ্বের কোনও দেশই তাঁর সংস্কৃতি ও মূল্যবোধ বিসর্জন দিয়ে অগ্রগতি করতে পারে না। প্রধানমন্ত্রী শ্রী মোদীর মস্তিষ্কপ্রসূত জাতীয় শিক্ষা নীতির উদ্দেশ্য হ’ল – শিক্ষা ব্যবস্থায় এমন এক গভীরে প্রোথিত অনুকূল বাতাবরণ গড়ে তোলা, যেখানে ভারতীয় মূল্যবোধগুলি সমান মর্যাদা পাবে এবং বিশ্বের জ্ঞান-ভিত্তিক মহাশক্তিধর দেশ হিসাবে ভারতের পুনরুত্থান ঘটবে। শ্রী শাহ আরও বলেন, নতুন শিক্ষা নীতিতে বিদ্যালয় শিক্ষা ব্যবস্থায় ৫+৩+৩+৪ পদ্ধতি অবলম্বন করা হবে। এছাড়াও, ৪ বছরের নতুন একটি শিক্ষা কোর্স চালু করার প্রস্তাব নীতিতে রয়েছে। নতুন এই শিক্ষা নীতিতে শিক্ষা ক্ষেত্রে ব্যাঙ্ক থেকে অর্থ সহায়তার সংস্থান রাখা হয়েছে। শিক্ষা ব্যবস্থায় বিনিয়োগ বাড়ানোর পরিকল্পনা রয়েছে। শিক্ষা ব্যবস্থাকে আন্তর্জাতিক মানের করে তোলার সুচিন্তিত প্রয়াস রয়েছে। পিছিয়ে পড়া অঞ্চলগুলির জন্য বিশেষ শিক্ষা জোনের কথা বলা হয়েছে। কস্তুরবা গান্ধী বালিকা বিদ্যালয়গুলিকে দ্বাদশ শ্রেণী পর্যন্ত উন্নীত করার পরিকল্পনা রয়েছে। সেই সঙ্গে, শিক্ষায় আরও বেশি প্রযুক্তি ব্যবহারে গুরুত্ব দেওয়া হয়েছে।
শ্রী শাহ বলেন, জাতীয় শিক্ষা নীতির উদ্দেশ্যই হ’ল – বহুমুখী সর্বব্যাপী পদক্ষেপ গ্রহণের মাধ্যমে ভারতীয় শিক্ষা ব্যবস্থায় আমূল পরিবর্তন নিয়ে আসা। শিক্ষা ব্যবস্থার বিভিন্ন স্তরে গুরুত্বদানের ফলে দেশে পড়ুয়াদের সার্বিক অগ্রগতি আরও সুগম হবে।
(CG/BD/SB
উপ-রাষ্ট্রপতিরসচিবালয়
‘উগাদি, গূড়ী পড়বা, চৈত্র শুল্কাদি, চেটি চাঁদ, বৈশাখী, বিশু, পুথান্ডু, বৈশখাদি এবং বোহাগ বিহু’র প্রাক্কালে উপ-রাষ্ট্রপতি জাতিকে শুভেচ্ছা জানিয়েছেন
নয়াদিল্লি, ১২ এপ্রিল, ২০২১
‘উগাদি, গূড়ী পড়বা, চৈত্র শুল্কাদি, চেটি চাঁদ, বৈশাখী, বিশু, পুথান্ডু, বৈশখাদি এবং বোহাগ বিহু’র প্রাক্কালে উপ-রাষ্ট্রপতি জাতিকে শুভেচ্ছা জানিয়েছেন।
উপ-রাষ্ট্রপতির ভাষণ :
“আমি ‘উগাদি, গূড়ী পড়বা, চৈত্র শুল্কাদি, চেটি চাঁদ, বৈশাখী, বিশু, পুথান্ডু, বৈশখাদি এবং বোহাগ বিহু’ উপলক্ষে দেশের প্রতিটি নাগরিককে আন্তরিক অভিনন্দন ও শুভেচ্ছা জানাই।
এই উৎসব চিরায়ত নববর্ষের শুভারম্ভে উদযাপিত হয় যা আমাদের দেশের বৈচিত্র্যময় সংস্কৃতি ও সমৃদ্ধশালী ঐতিহ্যের প্রতিফলন। অন্ধ্রপ্রদেশ ও তেলেঙ্গানার জনসাধারণ একে ‘উগাদি’ বলে, কর্ণাটকে এই উৎসবকে ‘যুগাদি’ বলা হয়। মহারাষ্ট্রে ‘গূড়ী পড়বা’, আবার তামিলনাড়ুতে ‘পুথান্ডু’ হিসেবে এই উৎসব পালন করা হয়। কেরলে আমাদের মালয়ালি বোন ও ভাইরা একে ‘বিশু’ আর পাঞ্জাবে একেই ‘বৈশাখী’ হিসেবে পালন করা হয়। ওড়িশায় ‘পণা সংক্রান্তি’ হিসেবে এই উৎসব পালন করা হয়। পশ্চিমবঙ্গে ‘পয়লা বৈশাখ’ আর আসামে ‘বোহাগ বিহু’ নববর্ষের আগমনের প্রতীক। এই উৎসবের আয়োজন আলাদা আলাদা নামে পরিচিত। কিন্তু উচ্ছ্বাস, আনন্দ, আশার ভাবনায় পরিপূর্ণ এই উৎসবের বাতাবরণ সারা দেশে একইভাব অনুভূত হয়।
আমাদের ধর্মগ্রন্থ আর শাস্ত্রে অনেক ঘটনার উল্লেখ করা আছে যেখানে প্রকৃতির প্রতি আমাদের শ্রদ্ধা প্রতিফলিত হয়। আমাদের দেশের ফসল কাটার উৎসব প্রকৃতির প্রাচুর্য্য এবং প্রাণবন্ততায় পরিপূর্ণ।
আমাদের দেশে উৎসব সর্বদাই পরিবার-পরিজন ও বন্ধুবান্ধবদের সঙ্গে পালন করা হয়। কিন্তু কোভিড-১৯ মহামারীর ফলে উদ্ভূত পরিস্থিতিতে আমি দেশবাসীর কাছে আবেদন রাখছি আপনারা কোভিড সংক্রান্ত স্বাস্থ্যবিধি যথাযথভাবে মেনে উৎসব পালন করুন।
আমি প্রার্থনা করি, এই উৎসবগুলি দেশে শান্তি, সৌহার্দ্য, সমৃদ্ধি ও সুখ নিয়ে আসুক।
CG/CB/DM/
(Visitor Counter : 206
প্রতিরক্ষামন্ত্রক
স্বয়ংক্রিয় অতিবেগুনী রশ্মির মাধ্যমে বৈদ্যুতিন যন্ত্র, কাগজ এবং টাকা সংক্রমণমুক্ত করার জন্য ডিআরডিও-র নতুন ব্যবস্থার উদ্ভাবন
নতুন দিল্লি, ১০ই মে, ২০২০
হায়দ্রাবাদ ভিত্তিক প্রতিরক্ষা গবেষণা ও উন্নয়ন সংস্থা  –র রিসার্চ সেন্টার ইমারত  গবেষণাগারে অতিবেগুনী রশ্মির সাহায্যে একটি স্বয়ংক্রিয় ব্যবস্থাপনা গড়ে তুলেছে। যেখানে স্বয়ংক্রিয় ব্যবস্থায় মোবাইল ফোন, আইপ্যাড, ল্যাপটপ, টাকা, চেকের পাতা, চালান, পাশবই, কাগজ, খাম ইত্যাদি সংক্রমণ মুক্ত করা যাবে। ডিফেন্স রিসার্চ আল্ট্রাভায়োলেট স্যানিটাইজার বা দ্রুভস নামে এই যন্ত্রটিতে একটি ক্যাবিনেট রয়েছে, যেখানে একটি ড্রয়ারের মধ্যে এই সমস্ত জিনিসপত্র রাখলে পরে সেটি স্বয়ংক্রিয়ভাবে বন্ধ হয়ে যায়, তারপর এর মধ্যে অতিবেগুনী রশ্মি, ঐ জিনিসগুলিকে সংক্রমণ মুক্ত করে।
আরসিআই, নোটক্লিন নামে আরেকটি সংক্রমণ মুক্ত করার যন্ত্র তৈরি করেছে। যেখানে অতিবেগুনী রশ্মির মাধ্যমে টাকাকে সংক্রমণ মুক্ত করা যাবে।
(CG/CB/SFS
প্রধানমন্ত্রীরদপ্তর
জাপান-ভারত অ্যাসোসিয়েশন -এর সঙ্গে প্রধানমন্ত্রীর বৈঠক
নতুন দিল্লি, ২৪ মে, ২০২২
প্রধানমন্ত্রী শ্রী নরেন্দ্র মোদী জাপানের টোকিওতে ২৪শে মে জাপানের প্রাক্তন প্রধানমন্ত্রী ইয়োশিরো মোরি এবং শিনজো আবে-র সঙ্গে সাক্ষাৎ করেছেন। ইয়োশিরো মোরি জাপান-ভারত অ্যাসোসিয়েশনের বর্তমান চেয়ারপার্সন। শিনজো আবে শীঘ্রই এই দায়িত্বভার গ্রহণ করবেন। ১৯০৩ সালে জেআইএ প্রতিষ্ঠিত হয়। জাপানের প্রাচীনতম বন্ধুত্বপূর্ণ অ্যাসোসিয়েশনগুলির মধ্যে অন্যতম হল এটি।
প্রধানমন্ত্রী রাজনৈতিক, অর্থনৈতিক ও সাংস্কৃতিক ক্ষেত্রে ভারত ও জাপানের মধ্যে উৎসাহ বিনিময়ের বিষয়ে প্রচারে ইয়োশিরো মোরি-র নেতৃত্বে জেআইএ-এর উল্লেখযোগ্য অবদানের প্রশংসা করেছেন। শিনজো আবে-কে তাঁর নতুন দায়িত্বভার নেওয়ার জন্য আগাম শুভেচ্ছা জানান এবং জেআইএ-এর গুরুত্বপূর্ণ ভূমিকা অব্যাহত রাখার বিষয়ে প্রত্যাশা ব্যক্ত করেন।
নেতৃত্ববৃন্দ ভারত-জাপান বিশেষ কৌশলগত এবং বিশ্ব পর্যায়ের অংশীদারিত্বের বিস্তৃত পর্যালোচনার পাশাপাশি শান্তিপূর্ণ, স্থিতিশীল এবং সমৃদ্ধশালী ভারত-প্রশান্ত মহাসাগরীয় অঞ্চলের জন্য ভারত ও জাপানের যৌথ দৃষ্টিভঙ্গি নিয়ে আলোচনা করেছেন। সাংস্কৃতিক এবং মানুষের সঙ্গে মানুষের সম্পর্ক আরও উন্নত করার উপায় নিয়েও তাদের মধ্যে আলোচনা হয়।
CG/SS/SKD/
(
আয়ুষ
ব্রিকস গোষ্ঠীভুক্ত দেশগুলির মধ্যে ঐতিহ্যবাহী ঔষধি পণ্যের গুণগত মান নির্ধারণ নিয়ন্ত্রণে সমন্বয় বজায় রাখতে ওয়েবিনার আয়োজন করা হয়েছে
নতুন দিল্লি, ০৪ জুন, ২০২১
আয়ুষ মন্ত্রক ব্রিকস গোষ্ঠীভুক্ত দেশগুলির মধ্যে ঐতিহ্যবাহী ঔষধি পণ্যের গুণগত মান নির্ধারণ নিয়ন্ত্রণে সমন্বয় বজায় রাখতে একটি ওয়েবিনারের আয়োজন করেছে। এই ওয়েবিনারে ভারত, চীন, দক্ষিণ আফ্রিকা, রাশিয়া এবং ব্রাজিলের ঐতিহ্যবাহী ওষুধের ক্ষেত্রে যুক্ত বিশিষ্ট বিশেষজ্ঞ এবং সংশ্লিষ্ট সংস্থা উপস্থিত ছিল। উল্লেখ্য, চলতি বছরে ভারত ব্রিকস গোষ্ঠীভুক্ত দেশগুলির বৈঠকে সভাপতিত্বের দায়িত্বে রয়েছে। এরই অঙ্গ হিসেবে আয়ুষ মন্ত্রক এধরণের একটি ওয়বিনারের আয়োজনের প্রস্তাব দেয়। সেই অনুযায়ী গত ২৪-২৬ ফেব্রুয়ারি ব্রিকস গোষ্ঠীভুক্ত দেশগুলির মধ্যে এধরণের বৈঠক প্রথম অনুষ্ঠিত হয়। এর পাশাপাশি ২৫ মার্চ আয়ুষ মন্ত্রক ঐতিহ্যবাহী ওষুধের ক্ষেত্রে ব্রিকস গোষ্ঠীভুক্ত দেশগুলির বিশেষজ্ঞদের নিয়ে এক ভার্চুয়াল বৈঠকে আয়োজন করে।
আয়ুষ মন্ত্রকের আয়ুষ বিষয়ক উপদেষ্টা ডাঃ মনোজ নিসারী এই অনুষ্ঠানে সভাপতিত্ব করেন। ডাঃ নিসারী ব্রিকস গোষ্ঠীভুক্ত দেশগুলির মধ্যে সহযোগিতা জোরদার করে তোলার লক্ষ্যে ঐতিহ্যবাহী ওষুধের ক্ষেত্রে ভারতের গুরুত্বপূর্ণ অবদানের কথা তুলে ধরেন। তিনি ব্রিকস গোষ্ঠীভুক্ত দেশগুলির মধ্যে ঐতিহ্যবাহী ঔষধি পণ্যের গুণগত মান নির্ধারণ নিয়ন্ত্রণে সমন্বয় বজায় রাখার ওপর জোর দেন। আয়ুষ ওষুধের মাধ্যমে কোভিড সংক্রমণ প্রশমনে ভারতের গৃহীত পদক্ষেপগুলির কথাও তুলে ধরেন তিনি।
ওয়েবিনারের প্রথমার্ধে ব্রিকস গোষ্ঠীভুক্ত দেশগুলির প্রতিনিধিরা নিজ নিজ দেশের ঐতিহ্যবাহী ওষুধের নিয়ন্ত্রণ, পরিষেবার মান ইত্যাদি বিষয় উপস্থাপন করেন। ওয়েবিনারের দ্বিতীয়ার্ধে ব্রিকস গোষ্ঠীভুক্ত দেশগুলিতে ঐতিহ্যবহী ওষুধের ক্ষেত্রে শিল্প সংস্থার অংশীদারিত্বের বিষয় নিয়ে আলোচনা অনুষ্ঠিত হয়। ব্রিকস গোষ্ঠীভুক্ত দেশগুলির ঐতিহ্যবাহী ওষুধ ক্ষেত্রে যুক্ত বিশেষজ্ঞ ও সংশ্লিষ্ট সংস্থা বিশ্বব্যাপী এই ধরণের ওষুধের প্রচারের জন্য ভারতের প্রচেষ্টা ও পদক্ষেপের প্রশংসা ব্যক্ত করে। পাশাপাশি ভারতকে তারা সহযোগিতা ও সহায়তার প্রতিশ্রুতিও দেয়।
CG/SS/SKD
(Visitor Counter : 97
নির্বাচনকমিশন
সাধারণ নির্বাচনের দ্বিতীয় পর্যায়ের নির্বাচনী প্রচার আজ শেষ হল
কলকাতা, ১৬ এপ্রিল, ২০১৯
লোকসভা নির্বাচনের দ্বিতীয় পর্যায়ের ভোটের জন্য আজ সন্ধ্যা ছ’টায় নির্বাচনী প্রচারাভিযান শেষ হয়। এই পর্যায়ে ১২টি রাজ্য এবং একটি কেন্দ্রশাসিত অঞ্চলের ৯৭টি লোকসভা আসনে ভোট নেওয়া হবে। এর মধ্যে পশ্চিমবঙ্গে তিনটি লোকসভা কেন্দ্র রয়েছে। এগুলি হল – জলপাইগুড়ি , দার্জিলিং এবং রায়গঞ্জ। ভোট নেওয়া হবে ১৮ই এপ্রিল, বৃহস্পতিবার। পশ্চিমবঙ্গে ভোটগ্রহণ শুরু হবে সকাল ৭টায়, চলবে সন্ধ্যা ৬টা পর্যন্ত।
দেশের দ্বিতীয় পর্যায়ের এই ভোটের জন্য ১,৬২৯ জন প্রার্থী প্রতিদ্বন্দ্বিতায় রয়েছেন। এর মধ্যে পশ্চিমবঙ্গে ১১টি রাজনৈতিক দলের মোট ৪২ জন প্রার্থী প্রতিদ্বন্দ্বিতা করছেন। এঁদের মধ্যে তিনজন মহিলা। পশ্চিমবঙ্গে এই দফার নির্বাচনে ৫,৩৯০টি ভোটগ্রহণ কেন্দ্র খোলা হচ্ছে। এই পর্যায়ে পশ্চিমবঙ্গে তিনটি আসনে মোট ভোটদাতার সংখ্যা ৪৯৩২৩৪৬। এর মধ্যে পুরুষ ভোটদাতার সংখ্যা ২৫২২৮৮৭ এবং মহিলা ভোটদাতা রয়েছেন ২৪০৯৩৭২ জন। তৃতীয় লিঙ্গের ৮৭ জন ভোটদাতা তাঁদের ভোটাধিকার প্রয়োগ করবেন।
পশ্চিমবঙ্গ সহ দেশের অন্যত্র দ্বিতীয় এবং তৃতীয় দফার নির্বাচনী প্রস্তুতি পর্যালোচনা করার জন্য মুখ্য নির্বাচন কমিশনার শ্রী সুনীল অরোরা এবং অন্য দুই নির্বাচন কমিশনার শ্রী অশোক লাভাসা এবং শ্রী সুশীল চন্দ্র ভিডিও কনফারেন্সিং-এর মাধ্যমে সোমবার ১৫ই এপ্রিল বিভিন্ন রাজ্যে সাধারণ পর্যবেক্ষক, পুলিশ পর্যবেক্ষক এবং ব্যয় সংক্রান্ত পর্যবেক্ষকদের সঙ্গে বৈঠক করেন।
পশ্চিমবঙ্গে তৃতীয় দফায় বালুরঘাট, মালদা উত্তর, মালদা দক্ষিণ, জঙ্গিপুর এবং মুর্শিদাবাদে ভোটগ্রহণ করা হবে। কমিশন পর্যবেক্ষকদের কাজে সন্তোষ প্রকাশ করেছে। অবাধ, শান্তিপূর্ণ এবং গ্রহণযোগ্যভাবে নির্বাচন পরিচালনা করার ক্ষেত্রে কমিশন পর্যবেক্ষকদের সদা সতর্ক থাকার পরামর্শ দিয়েছে।
CG/CB/DM
(Visitor Counter : 155
তথ্যওসম্প্রচারমন্ত্রক
দূরদর্শনের দেশাত্মবোধক গান ‘ওয়াতন’ প্রকাশ করলেন শ্রী প্রকাশ জাভড়েকর যাবতীয় যোগাযোগ মাধ্যমে আদান-প্রদান সুনিশ্চিত করতে এই গানটি কপিরাইট মুক্ত
নয়াদিল্লি, ১৩ আগস্ট, ২০১৯
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর আজ নতুন দিল্লিতে এক অনুষ্ঠানে আসন্ন স্বাধীনতা দিবস উদযাপন উপলক্ষে দূরদর্শনের দেশাত্মবোধক গান ‘ওয়াতন’ প্রকাশ করেছেন।
এই গানে নতুন ভারতের প্রতি শ্রদ্ধা জানানো হয়েছে। এছাড়াও, এই গানটিতে সরকারের একাধিক গুরুত্বপূর্ণ পদক্ষেপ সহ চন্দ্রায়ন ২ – এর সফল উৎক্ষেপণের পেছনে যে দৃঢ় সংকল্প ও সুচিন্তিত পরিকল্পনা রয়েছে, তা প্রস্ফূটিত হয়েছে। সেনাবাহিনীর শৌর্য, বীরত্ব এবং শহীদদের প্রতি যথাযথ শ্রদ্ধার কথাও গানে উল্লেখ করা হয়েছে।
এ ধরণের গান রচনার জন্য শ্রী জাভড়েকর দূরদর্শন ও প্রসার ভারতীর ভূমিকার প্রশংসা করেন। এ বছরের স্বাধীনতা দিবস উদযাপনে এই গান পৃথক উৎসাহ ও মাত্রা যোগ করবে বলেও তিনি মন্তব্য করেন।
গানটি গেয়েছেন বলিউডের জনপ্রিয় গায়ক শ্রী জাভেদ আলি। গীত রচনা করেছেন শ্রী অলোক শ্রীবাস্তব এবং সঙ্গীতকার শ্রী দুষ্মন্ত। গানটি আকাশবাণী ও দূরদর্শনের সমস্ত কেন্দ্র থেকে সম্প্রচার করা হচ্ছে। যাবতীয় যোগাযোগ মাধ্যম, সোস্যাল মিডিয়া, বিনোদন ও সংবাদ চ্যানেল তথা সমস্ত এফএম রেডিও স্টেশনের মাধ্যমে যাতে এই গানটিকে আরও বেশি মানুষের কাছে পৌঁছে দেওয়া যায় এবং আদান-প্রদান করা যায়, তার জন্য তথ্য ও সম্প্রচার মন্ত্রক গানটিকে কপিরাইট মুক্ত করেছে।
এই উপলক্ষে আয়োজিত অনুষ্ঠানে প্রসার ভারতীর চেয়ারম্যান ডঃ এ সূর্যপ্রকাশ, কার্যনির্বাহী আধিকারিক শ্রী শশী শেখর ভেম্পাতি, দূরদর্শনের মহানির্দেশক শ্রীমতী সুপ্রিয়া সাহু, দূরদর্শন সংবাদের মহানির্দেশক শ্রী মায়াঙ্ক আগরওয়াল, আকাশবাণীর মহানির্দেশক শ্রী এফ শেহেরিয়ার সহ মন্ত্রক ও প্রসার ভারতীর উচ্চ পদস্থ আধিকারিকরা উপস্থিত ছিলেন।
CG/BD/SB
(Visitor Counter : 174
রাষ্ট্রপতিরসচিবালয়
নার্সিং পেশার সঙ্গে যুক্ত সদস্যদের সঙ্গে রাখী বন্ধন উৎসব উদযাপন রাষ্ট্রপতির
নয়াদিল্লী, ৩ আগস্ট, ২০২০
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে নার্সিং পেশার সঙ্গে যুক্ত সদস্যদের সাথে রাখীবন্ধন উৎসব উদযাপন করেছেন। রাষ্ট্রপতির কাছে যারা রাখী বন্ধনের শুভেচ্ছা নিয়ে এসেছিলেন এবং রাষ্ট্রপতির সাথে সাক্ষাৎ করেছিলেন তাদের মধ্যে ছিলেন ভারতের প্রশিক্ষিত নার্স সংগঠন, মিলিটারি নার্সিং সার্ভিস এবং প্রেসিডেন্ট এস্টেট ক্লিনিকের প্রতিনিধিরা।
সংক্ষিপ্ত আলাপচারিতায় নার্সরা রাষ্ট্রপতির হাতে রাখী পরানোর জন্য রাখী নিয়ে যান এবং কোভিড-১৯ মহামারী মোকাবিলায় তাঁদের অভিজ্ঞতাও বর্ণনা করেন। রাষ্ট্রপতি তাঁদেরকে যথাযথ সম্মান জানান এবং নার্সদের ত্রাতা হিসেবে বর্ণনা করেন। তিনি বলেন, এঁরা শুধুমাত্র জীবন রক্ষাই করছেন না, নিজের জীবনের ঝুঁকি নিয়ে অন্যের প্রাণ বাঁচানোর কাজে যুক্ত হয়েছে। কর্তব্যের প্রতি তাঁরা যেভাবে প্রতিশ্রুতিবদ্ধ এবং কোভিডের বিরুদ্ধে লড়াইয়ে সামনের সারির যোদ্ধা হিসেবে যেভাবে দায়িত্বপালন করে চলেছেন তা প্রশংসনীয় বলেও তিনি জানান।
চিরাচরিত প্রথা অনুযায়ী রাখী বন্ধনের উৎসবের দিনে বোনেরা তাদের ভাইয়ের ক্ষতি থেকে রক্ষার্থে এবং সুরক্ষায় হাতে রাখী পরিয়ে থাকেন। রাষ্ট্রপতি বলেন, নার্সরা যেভাবে তাঁদের নিষ্ঠা ও প্রতিশ্রুতির সঙ্গে সাহায্যের হাত বাড়িয়ে দিয়েছেন তাতে সমস্ত ভাই এবং মানুষের সুরক্ষা সুনিশ্চিত হবে।
মিলিটারি নার্সিং সার্ভিসের দুই সদস্যের কথা উল্লেখ করে রাষ্ট্রপতি বলেন, রোগীদের চিকিৎসা পরিষেবা প্রদানের সময় তাঁরা কোভিড-১৯ আক্রান্ত হয়েছিলেন। কিন্তু দ্রুত এই রোগ থেকে সেরে উঠেছেন এবং পুনরায় তাঁরা কাজে যোগ দিয়েছেন। রাষ্ট্রপতি বলেন, আন্তরিক নিষ্ঠার সঙ্গে তাঁরা কাজ করে চলেছেন। রাখী বন্ধন উৎসব উপলক্ষে সব নার্সদেরই শুভেচ্ছা জানিয়েছেন রাষ্ট্রপতি।
এর আগে নার্সরা কোভিড-১৯ রোগীদের সাহায্য করার ক্ষেত্রে তাঁদের অভিজ্ঞতার কথা ভাগ করে নেন রাষ্ট্রপতির সঙ্গে । তাঁরা সকলেই জানান যে এই রোগ সম্পর্কে সমস্যা এবং সমস্যার কারণে সাধারণ মানুষের মধ্যে কোভিড-১৯ রোগ নিয়ে ভ্রান্ত ধারনা তৈরি হচ্ছে। অনেক ক্ষেত্রে রোগীদের মধ্যেও হতাশা বোধ চলে আসছে। এমনকি মানসিক চাপেও ভুগছেন তারা। নার্সদের এই মতামত শুনে রাষ্ট্রপতি বলেন,দ্রুত এই সমস্যার সমাধান করার প্রয়োজন। জাতির সেবায় যারা অ-অনুকরণীয় পরিষেবা প্রদান করে চলেছেন তাঁদের প্রশংসাও করেন রাষ্ট্রপতি।
(CG/SS/NS